གྲོག་རྒན་གཏེར་ཁུལ་དུ་བགྲོད་པའི་ལམ་སྐབས་ཀྱི་མཛེས་ལྗོངས་ལྟ་ན་སྡུགམུ་ནས་མུ་རུ་སྦྲེལ་བའི་རྩྭ་ཐང་གི་གཤམ་ན་ལུང་ཆུ་སྔོན་མོ་གཡུང་དྲུང་ལྟར་གྱ་གྱུར་འབབ།འོན་ཀྱང་གྲོག་རྒན་གཏེར་ཁུལ་དུ་སླེབ་མ་ཐགགློ་བུར་འཇིག་རྟེན་གཞན་ཞིག་ཏུ་ལྷུང་སོང་བ་དང་འདྲ།གང་སར་གཏེར་སྙིགས་རི་ལྟར་སྤུངས་ཤིང་རྩྭ་ཐང་གི་ཁ་ཤུན་བཀོག་ཟིན་པའི་གཏེར་དོང་ཆེན་པོ་ངེས་མེད་དུ་མཐོང་རྒྱུ་འདུགའོད་ཁྱུག་ཁྱུག་བྱེད་པའི་སོལ་འདྲེན་རླངས་འཁོར་ཁོ་ན།ཟབ་ཚད་མི་དཔོག་པའི་གཏེར་དོང་གི་གཏིང་ཞབས་ནས།མགོ་རྟིང་སློག་པའི་དུང་གི་རི་མོ་ལྟར་འཁྱིལ་བའི་ལམ་གྱི་ཁྱུད་མོ་བརྒྱུད་དེ་རིམ་བཞིན་དོང་ཁར་འབུད་འོང་།དེ་ནི་ཤིན་ཏུ་ཉམ་ཆུང་བའི་སེམས་ཅན་ཞིག་དམྱལ་བའི་ཞབས་ནས་ཕྱིར་འགོས་ཡོང་བ་དང་འདྲ།སོལ་འདྲེན་འཁོར་ལོ་སྐྱོད་པའི་ལམ་གྱི་རིང་ཐུང་ལང་ལོང་གཡོ་བའི་རྡུལ་ནག་གིས་སྒྲིབ་ལ་མཐོང་ལམ་ཡོངས་སུ་བཅད་འགྲོ།ཆར་བ་བབས་རྗེས་བྲུག་ཆུ་བརྙོག་མ་གཏེར་ཁའི་སིལ་མོ་ཁྲི་སྟོང་བརྒྱུད་དེ་སྐྱེན་པོར་ས་འོག་ལ་ཡལ་འགྲོ།དེར་བལྟས་ན་ས་ཆེན་འདི་མ་གཞི་ནས་ཅི་ཡང་གསོག་ཐབས་མེད་པའི་རྨ་བརྒྱ་བུག་སྟོང་གི་སྣོད་ཆེན་ཞིག་ཏུ་བཟོས་ཡོད་འདྲ།